А хто тыя іншыя блізкія вучаніцы, якія таксама называюць Святлану Аляксееўну Янушкевіч мамачкай? На здымку з сустрэчы з настаўнiцай у яе Дзень нараджэння (22.12.2017), дасланым Нінай Пээрна, ёсць тыя жанчыны, каму прысвечаны вершы настаўнiцы — і яны ўсе атрымалі ў падарунак унікальную кніжку вершаў. Злева з краю — Людміла Тарусава (у дзявоцтве Кавалёнак): цяпер яна кандыдат педагагічных навук, дацэнт, прафесар кафедры дашкольнай і пачатковай адукацыі ў Акадэміі паслядыпломнай адукацыі. У акадэміі ж Людміла Георгіеўна і першы прарэктар. “Аўтар больш чым 70 навуковых і навукова-метадычных прац, апублікаваных у айчынных і замежных выданнях,” — чытаем на сайце акадэміі. Таксама важны штрых на карысць таго, якія таленавітыя вучаніцы ў Святланы Аляксееўны.